السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. الحمد لله حمدا كثيرا طيبا مباركا فيه غير مكفي ولا مكفور ولا مودع ولا مستغن عنه ربنا. ثم اما بعد. منزر ما يتنساش ابدا يا جماعة. منزر واحد راكب عربية بي ام
فئة سبعة او عربية سي مية وتمانين. اي عربية من العربيات الفخمة وقاعد في العربية باشا ويجي واحد يقعد يلمع العربية. ويقعد يطوق العربية ويقعد يغسل العربية وفي الاخر صاحبنا يقوم ضاغط على زرار الازاز ينزل يدي له جنيه ويطلع يكمل ويطلع يركب. هم درجات عند الله. سبحان الله العظيم. ربنا بيقول
اقف ربنا قال لك المنزر ده ما يعديش. انظر كيف فضلنا بعضهم على بعض. وللاخرة اكبر درجات. يا جماعة في الدنيا كل حاجة درجات الموبايلات درجات. العربيات درجات. البيوت درجات. كل الجمال درجات. الزكاء درجات. كذلك الاخرة كل حاجة فيها درجات. درس الليلة خطير جدا. درس
الى ايقاظ في نقطة خطيرة جدا. نقطة الطموح الاخروي يا جماعة. هم درجات عند الله. الفارق انظر كيف فضلنا. الفارق ما بين اجمل ملك الجمال وما بين واحدة جت في نور وسط افريقيا يعني ما فيش اي مذبح للجمال. الفرق ما بين اذكى واحد للعالم في العالم. وواحد دلوقتي ما عندوش عقل اصلا في مستشفى امراض عقلية
الاخرة اكبر درجات. واكبر تفضيلا. اكبر تفضيلا ما بين اهل الجنة والنار؟ لأ ما بين اهل الجنة وبعضهم كمان يا جماعة. يا شباب لو وانا جيت دلوقتي عرضت عليك وزيفة خمس ساعات في اليوم بالفين جنيه في الشهر. موافق على طول على طول. طب لو سبتك شهر ورجعت عرضت عليك وزيفة؟ عشر ساعات في اليوم بخمس تلاف
جنيه في الشهر. موافق يا ابني ده انت هتتعب اكتر موافق. يا ابني ده انت هتتبهدل فيها موافق. انت موافق ليه؟ لان هاخد اكتر. يا جماعة احنا ليه في الدنيا طموحين وفي الاخرة زات
ليه في الدنيا عايزين نزيد وفي الاخرة مش عايزين نزيد. هم درجات عند الله. كلنا قاعدين دلوقتي انا وانتم قاعدين انا بتكلم وانتم بتسمعوني. ربنا يعلم قلوبكم قلوبنا كلها وشايفها ومطلع عليها سبحانه وتعالى. وكلنا متقسمين درجات عند ربنا على حسب احوال قلوبنا. يا ترى انت في انهي درجة؟ درجات. كل حاجة درجات
الميزان عن ميزان الناس درجات هم درجات عند الله عند الميزان تخيلوا يا شباب لو احنا وصلنا لبطولة عالمية في الكورة. وما دام تخيلنا تخيلوا انها كاس العالم يا سيدي مرة من نفسنا. وتخيلوا ما دام خيال بخيال ان احنا وصلنا النهائي
وما دام خيال بخيال بقى بنلاعب البرازيل. ويا سيدي بنام سرحنا احنا اتعادلنا صفر صفر. يا سلام! هنلعب بلنتيات مع البرازيل في نهائي كأس العالم يا شباب ازا كان الشباب يموتوا فيها. المهم هنلعب في نهائي كأس العالم دلوقتي مع البرازيل بلانتيات. تخيل معي انا عايزك تراقب معي المشهد ده دلوقتي. الفريق بتاعنا اللعيب بتاعنا داخل. داخل داخل
حط جون اهو. الحمد لله. الحمد لله حط الجون الاولاني. بس استنى لسة ما نطمنش برضو ما تتطمنيش من اولها. اللعيب البرازيلي داخل داخل حطها ياه معلش يلا ان شاء الله ربنا يكرمنا. بعد كده اللعيب بتاعنا داخل داخل وكله مبرق وكله واقف وكله مترقب داخل. ضيعها. ياه يبدأ اللعيب يحط
ايده على راسه ويبدأ الجمهور يقف ويبدأ المدرب يبدأ ياكل في ضوافره بقى ويبدأ يقلق. ده اللعيب البرازيلي داخل داخ داخل حطها. يبدأ الناس بقى لأ ده بقى خطر حقيقي. ده بقت مشكلة كبيرة. بعد كده داخل اللعيب بتاعنا. داخل. داخل
انا شايف ان الشباب دلوقتي خلاص هيموت مش قادر عايزنا نحطها يا بني عايزنا نكسب البرازيل انتم اتجننتوا ضيعها طبعا. وقام داخل اللعيب البرازيلي حاططها. ايوة انا عايز شفت الموقف ده بيوقف قلوبنا ازاي ؟ بيوقف قلوبنا وده في الدنيا وماتش اهو المنزر ده زي الصراط. كفة حسنات وكفة سيئات. ممكن حسنة
اتحطت الحمد لله سيئة سيئة اتحطت ياه رجعت تاني. حسنة هتتحط يا خسارة طلع كان فيها رياء. ما كانتش لوجه الله راحت. سيئة حسنة سيئة سيئة. تخيل يا جماعة فيه ناس حسنة وراه حسنة وراه حسنة كافة الحسنات من بدري طبق. وفيه ناس سيئة وراه سيئة وراه سيئة. وفيه ناس حسنة سيئة حسنة سيئة زي البلانتيات
النهائي كده بس الموقف ده مصير يا جماعة. هم درجات. انت عايز تبقى اي درجة على الصراط. عايزة تبقى اي درجة على الصراط. عايز قلبك يقف على الصراط. عايز قلبك يتخلى على الصراط
ولا عايز تبقى مطمن من اولها. هم درجات عند الله. درجات على الصراط. بعد ما اتكلمنا عن درجات الميزان درجات الصراط. الصراط يا جماعة ده موقف رهيب. الصراط ده موقف
مهما تخيلناه العبور الرهيب من على الصراط ده عبور لا يتخيله عقل ولا يتخيله احد الا لما نيجي في الموقف ده. تخيل انك انت داخل الوقتي داخل على الصراط لو شفت احب
الناس اليك بيقعوا من على الصراط في جهنم مش هتبص له مش هتبص له. مش هتقضى ده المرحلة قبل الاخيرة في يوم القيامة كله. وتخيل انت تحتك جهنم الوقتي بكل
بص من تحت وانت مرعوب. تخيل عمق الحجر اعلى برج في العالم. الحجر يسقط من عليه في قد ايه؟ سواني. الحجر بيسقط في جنة بسبعين سنة على ما بيوصل للطاعة
متخيل ان الحجر ده تقيل جدا. انت خفيف جدا. هتقعد كم سنة ما توصل للطاعة. والعياذ بالله ربنا يعافينا. انت داخل وانت مرعوب انك انت تقع. مرعوب وبتبص مرعوب تغيظ وسفير جهنم. سامع صوت التغيظ والزفير وسامع صوت المعذبين من تحتك. وشايف الاجساد اللي جزء منها في جهنم وجزء منها برة. وانت كنت لسة داخل
موقف رهيب اصلا قبل الصراط. موقف المشركين والنصارى واليهود وهم بيقولوا نريد ان تسقينا فتعرض لهم النار كأنها سراب يحطم بعضها بعضا احسبوها مية يجروا عليها يقعوا في النار. وانت سامع صراخهم والمنافقين وهم ينادونهم الم نكن معكم؟ انظرونا نقتبس من نوركم. فضرب بينهم
كسور انت لسة طالع صراخ المشركين وصراخ المنافقين في ودانك. وانت جاي تعدي من على الصراط. وجاي تعدي وبتبص على المنزر اللي قدامك درجات ودرجات. ودرجات عند الله. لقيت على الصراط انا يا جماعة انا لغاية دلوقتي عدد حوالي اربعتاشر نموزج مختلف على الصراط
اربعتاشر نموزج انت مين فيهم انت مين فيهم؟ انت اي درجة فيهم. لقيت فيه خطاطيف على الصراط. خطاطيف. اللي قلوبهم اتخطفت بالشبهات. في الدنيا. شباب البالطوك اللي بيدخلوا على رمز النصارى
الشباب بتوع عبدة الشيطان. الشباب اللي انضموا للمعسكر العلماني. كل ده على قد ما خطاطيف انواع على حسب نوع الشبهة. وعلى قد ما الشبهة غرزت في قلب على قد ما الخطاف فارس في جسمه وفي كلاليب يا جماعة. للشهوات اتكلبت على قلوبهم وحاوطت بقلوبهم. كلاليب مخصوصة لبتوع المخدرات والكيميا. وكلام
مخصوص لبتوع المال الحرام. وكلاليب مخصوصة لبتوع النساء وفتنة النساء. والنزر للنساء والاختلاط. وكل كلوب على حسب ما الشهوة دي دخلت في القلب على قد ما بيغرس وبعد كده في حسك. حسك ده اللي هو الشوك. على حسب الزنوب اللي زنوبهم كتير. الحسك ده بيمسك فيهم على الصراط. تخيل! فيه تلاقي فيه ناس على الصراط! الصراط ده رسم
بياني للي انت كنت بتعمله في الدنيا. الصراط ده بالزبط كل حاجة عملتيها على الصراط في الدنيا هتحصل لك على الصراط في الاخرة. بالزبط. فيه ناس بتقوم وتقع وتقوم وتقع
اللي كانوا في الدنيا بيقوموا ويقعوا. اللي في الدنيا كانوا واخدينها شوية قومة وشوية واقعة شوية ييجوا وشوية يرجعوا. وفي ناس قاعدة تزحف بتزحف على الصراط خايفة خايفة تقع. اللي
كان لربنا واخدها زحف زي السحلفة. وللدنيا بيجري زي الطيارة. وفيه ناس بتتجرجر حتى يمر اخرهم يسحب سحبا. بيتجرجر وعشان ينجوا بيتجرجر ده اللي كانوا اصحابه بيجرجروه في الدين. يا عم تعال. كان مطلع روحه كان بييجي لربنا بالعافية. بالعافية بعد ما عشرة يفوتوا عليه
يكلموه. وفيه ناس يا جماعة بيطلع لسان لها بياخدها ويوقعها. وكل ده قدامك لسان لهب. اه. دول اللي عملوا المصايب بقى. في السنة لهب مخصوصة لبتاع الزنا. السنة لهب مخصوص لبتاع الربا. السنة لهب مخصوصة لبتوع الزنا العرفي. السنة لهب مخصوصة لبتوع الخمرة والعياذ بالله. السنة لهب. وبعد كده في ناس بتقطع ما بتكملش بتقوم
طب بيقع ليه؟ لانه في الدنيا قطع. لانه في الدنيا ما كملش طريق ربنا. لانه في الدنيا ما رضاش يكمل. جت فتنة ولا جت معصية من معاصي زمان رجعته تاني بعد رمضان
على طول. وفي ناس بتتكب على مناخيرها في النار. يكبوا على مناخيرهم. ده ده اللي ما داب اللي كان لسانه مدب. اللي كان لسانه بيشتم ولسانه بيغتاب ولسانه بيقول اي
كلمة في اي حاجة. ده لسانه دبه في جهنم والعياذ بالله وفيه ناس يا جماعة مخلطة ده على ده على ده. خطاف على كلوب على حسك على مخلص على يقوم على يقع على يزحف على يتسحب. وفيه ناس تانية يا جماعة ياه
انوار نوره زي البرق. وفيه نوره زي الشمس. وفيه نوره زيي. عارفين جزمة زي صابع رجليه الصغير. وفيه بينور ويطفي زي الكوتشي بتاع الاطفال ايه ده! كل واحد على قد النور بتاعه وكل واحد سرعته على قد سرعتك في الدنيا للتوبة. على قد سرعتك الوقتي لما بتسمع الكلام ده للمبادرة الى الطاعة. على قد النور اللي كان في قلبك نور
ايمان اللي انت حصلتيه من القرآن والعبادة. يا جماعة فيه ناس بيعدوا الصراط مع رسول الله صلى الله عليه وسلم. فين؟ يوم لا يخزي الله النبي والذين امنوا معه معه كانوا معه في الدنيا فبقوا معه يوم القيامة حتى على الصراط. نورهم يسعى بين ايديهم وبايمانهم. الله اكبر
تعدي مع حبيب الله على الصراط. ده ايه الامان ده! وفيه ناس تانية بتتمسخ على الصراط. ولو نشاؤوا لمسخناهم على مكانتهم. اه بعد كده يعملوا فما استطاعوا مضيا ولا يرجعون. انتهت هيقعوا في جهنم. وفي ناس اللي خدوا ربنا اللي كانت بتضحك على ربنا. اللي كان بيسمي الربا فوائد بنوك. اللي كانت بتسمي التبرج والاختلاط
بحب حرية شخصية. ده ياخد النور بتاعه على الصراط يدخل فرحان النور يطفى يقع في جهنم والعياز بالله. يا ترى يا بنات يا ترى يا بنات يا ترى يا بنات سانوي
يا ترى المتبرجة هتعمل ايه على الصراط؟ يا ترى اللي كان ربا هيعمل ايه على الصراط؟ يا ترى اللي عاشت قصة حب ست سنين هتعمل ايه على الصراط؟ يا ترى يا جماعة كلنا هنعمل ايه على الصراط؟ عايزكم
فكروا يا شباب عايزكم تفكروا من دلوقتي هم درجات عند الله. انت هتبقيني نوع انت هتبقى انهي نوع هتعدي مع النبي ولا هتقع ولا لسان لها ولا خطاطيف ولا كلاليب اخرتها ايه ولا هتعدي زي الطلقة ولا زي البرق يا جماعة نعمل ايه؟ هنعمل ايه في الامتحان الرهيب ده؟ هنعمل ايه؟ كل حاجة
في صراط الدنيا هتتعمل فيك في الصراط الاخرة. كل حاجة عملتها على صراط الدنيا هتحصل لك على صلاة الاخرة. الا ان يتوب الله. هم درجات عند الله. درجات عند الموت حتى
عبدالموت يا جماعة درجات. عند خروج الروح. ربنا سبحانه وتعالى بيقول والنازعات غرقا. ربنا بيقسم. ربنا بيقسم ليه؟ هو الواحد بيقسم ليه؟ لما يكون في حد بيسمع مش مصدق هو احنا مش مصدقين ولا ايه! مش مصدقين ان فيه جنة! مش مصدقين ان فيه نار! مصدقين بامارة ايه! بامارة صلاة الفجر اللي بتروح مننا! ولا بامارة صلاة الجمعة اللي الشباب بينزل
الصلاة على كتفه يقف والامام بيخطب يتكلموا مع بعض. ولما الامام يخلص خطبة يدخل يصلي جوة بامارة ايه! بامارة ايه! مصدقين! عايز تقنعني انك لأ ولسه ماسك سيجارة في ايديك وفاطر عليها مصدق زيها. عايزة تقتنعيني انك مصدقة وما انتيش مجتهدة في الدين والدعوة وطلب العلم. المصدق ده ما بينامش. المصدق ده ما بيبطلش
لربنا ولا عبادة لربنا ولا طاعة لربنا سبحانه وتعالى والنازعات غارقة الملايكة اللي بتغرق في نزع الروح والناشطات ناشطة الملايكة اللي بتخرج رح المؤمنين بسهولة بقى. مش رح الفاجرين بتاعة الاية الاولانية. يعني ايه؟ يعني في
في الملايكة انت لو شفتهم ولا تعرفهم. بس في يوم من الايام واحد من الاتنين هينزل لك يقبض روحك. فيه نوعين من الملايكة انت اللي شفتيهم ولا تعرفيهم. بس في يوم من الايام نوع من الاتنين
اسمك وعمرك بالسانية ومكانك وهينزل عشان يطلع بالمهمة بتاعته. فيه نوعين من الملايكة انتم اللي شفتوهم ولا تعرفوهم. بس في يوم من الايام هنلاقيهم قدامنا. هنلاقي نوع من الاتنين قدامنا عشان ياخدوا ارواحنا الى الله سبحانه وتعالى. والنازعات غرقا. الملايكة اللي بتغرق في نزع روح الفاجر. لما روحه بتتفرج في جسمه من الرعب تتنزع من كل حتة
روحه ماسكة في جسمه ومش عايزة تطلع بتحب الدنيا. فده السبب في عزاب الموت اصلا. اكتر ناس بيشوفوا الموت يا جماعة الاطباء. منزر المحتضر. منزر المحتضر منزر رهيب رهيب وهو نايم واحد يقول اه بطني اه صدري اه نفسي. تبدأ تتكلم معه وهو اصلا هو مش بيقول اه هو مش داري. شوية ويروح في غيبوبة
ما انتاش عارف الالم زاد ولا قل. شوية ويبدأ يبدأ ياخد نفسه بطيء اوي اوي. الروح بتطلع ويموت. الاحتضار يا جماعة الم الاحتضار. الم الموت. ده انا لو يطلع لك درس من غير بنج هيبقى ايه! اومال لازم روح! ده انا لو بانزع لك ضافر من غير بنج! امال ازا نروح! ده لو حد بينزع جلد واحد من غير بنج بيقولوا بيسلخه! امال نزع الروح
امال نازل اروح من كل عرق وعصب. والناشطات ناشطة ده بقى الملايكة اللي في سانية. بتخرج روح المؤمن. سيدنا ابراهيم عند الموت عليه الصلاة والسلام. الملايكة اعطته ريحان انا فشمها فخرجت فيها روحه. يا سيدي الله اكبر. يعني الم الم الموت عند الناس بالنسبة لسيدنا ابراهيم شمة
شوفوا ربنا بيحب العبد الصالح ازاي. يا جماعة يا اخوانا انت واحد من الاتنين دول يا اما ده وما بين الدرجتين دول فيه درجات كتير جدا. انت انهي درجة الاتنين انت انهي درجة من الاتنين؟ انت تتنزل عليهم الملائكة الا تخافوا ولا تحزنوا؟ ولا ولو ترى اذ الظالمون في غمرات الموت والملائكة تباسط ايديهم اخرجوا
انفسكم اليوم تجزون عذاب الهون. انت مين في الاتنين؟ انت مين في الاتنين؟ يا جماعة عايزين نفوق هم درجات عند الله. انت اللي بتحدد من الوقت درجتك. انت اللي بتحددي درجتك يا ترى درجات قد ايه ؟ يا ترى احنا مين في الاتنين ؟ ربنا بيقول لكم في اول سورة النازعات من اول لحزة في الاخرة المعاملة بتفرق. على حسب الطاعة والمعصية
هم درجات عند الله. افرشي قبرك من الوقتي. افرش امرك من الوقت. زي اللي سافر السعودية يبعت لابوه يشتري حتة ارض. لا ارمي الاساس. لا علي لا افرشها. لا ادهنها
لا اعمل جنينة قدامها قاعد يفرش من الوقت يروح يلاقيها قصر. افرشي من الوقتي. صيامك كانك انت في بنيت القصر. قيامك كانك انت فرشتيه افخم موبيليا من لان افقم عفش. ذكرك لله كانك انت حطيتي الانتيكات والستاير والنجف. خوفك من الله وحبك وشغلك في الدعوة خلاص بقى البلكونة بقى والمناظر
الطبيعية تروح تلاقيها قصر. الواحد لما بيقعد مع الاخوة اللي بيغسلوا ابواب بيسمع قصص رهيبة عن حسن الخاتمة عن النور اللي بيشوفوه. واحد يقول لي انا بدخل بكشف الغطا عن وش الميت. الاوضة نورت. واحد بيقول نزل مع الميت القبر بيكشف عن وشه بعد ما نزل القبر. لقى القبر كله نور كأن
مصباح وتنور. واحد تاني يقول انا كنت داخل اوضة تحت السلم ضلمة. وشه منورها مش محتاجين اصلا لما تصور. سبحان الله العظيم يا شباب افرشوا اموركم دلوقتي يا شباب هم درجات عند الله. هم درجات حتى في الجنة
دخول الجنة اي رئيس دولة لما بيسافر من دولة لدولة بينزل في طيارة وهو نازل الى الارض مفروشة سجاجيد وصفين آآ آآ كبار الزوار مستنيينه والوزرا وبنتين ان مش عارف ايه وفرقة ايه قاعدة تعزف السلام الايه وينزل باشا يعني رئيس دولة بقى. بيبقى معه ميت واحد ولا مية وخمسين واحد فوج معه. هل كل واحد منهم اما بينزل
نفس الاستقبال؟ لأ. تحيات عابرة بقى. اهو فيه ناس على باب الجنة بتستقبل استقبال الملوك. استقبال الملوك العظماء وناس يعني ماشي جميل جميل. ولكن مش زي الملوك ابدا. يا جماعة احنا عايزين او مش مش زي الملوك اللي اعلى منهم. يا جماعة يا جماعة احنا عايزين عايزين نبقى اعلى استقبال في الجنة
استقبال الجنة نفسه درجات. الشوق للجنة. ربنا بيقول وازا الجنة ازلفت. الجنة بتقرب من الناس. وفيه ناس تانية وسيق الذين اتقوا. فيه ناس بتروح لها وفيه ناس الجنة هي اللي بتيجي لها
يا اخوانا الجنة عاملة من جوة. الجنة كل حاجة فيها من جواها درجات. حورها وجمالهم درجات. قصورها درجات. انهارها درجات. اطباقها وطعامها وشرابها واشجارها النزر لوجهك كله درجات يا جماعة كل حاجة في الجنة درجات. عشان كده الجنة عاملة زي تيارات. كل طيارة هتروح بلد مسلا من بلاد الدنيا جمالها غير التاني. ممكن بلد
بلد اعلى ممكن بلد اقل. وانت حسب تزكرتك هتركب في الطيارة اللي رايحة حسب قيمة تزكرتك. حسب قيمة عملك يا اما تركب طيارة الفردوس الاعلى. يا اما تركب طيارة قال لي يا اما تركب حسب بقى الفردوس حسب القيمة بتاعتك. هم درجات عند الله. يا جماعة يا اخوانا ده احنا عشان نهرب. شباب اسكندرية. اللي شباب اسكندرية لما بيقارن
بين المندرة وما بين العجمي بيشتغلوا قد ايه عشان يطلعوا. شباب القاهرة لما بيقارن ما بين ارض الجولف ودار السلام بيشتغل قد ايه عشان يطلع. شباب المنصورة لما بيقارنوا ما بين المشاية وما بين اي منطقة
بيعملوا قد ايه عشان يطلعوا. احنا لما شفنا المقارنة ما بين طبقات الدنيا قتلنا نفسنا عشان الدنيا. طب في الاخرة المقارنة الرهيبة في الجنة طعم الجنة طعام النار ليس لهم طعام ليس لهم طعام الا من ضريع. طعام الجنة وفاكهة مما يتخيرون ولحم طير مما يشتون. شراب الدنيا ويسقى
ماء صديد يتجرعه ولا يكاد يصيغه. شراب الجنة سبحان الله العظيم يسقون من رحيق مختوم. مساكن الدنيا انها عليهم مؤصدة في عمد ممدد حبس انفرادي. مساكن الجنة شوفوا بقى قصور الجنة يا جماعة واوصافها اللي ما تتحصيش. لبس الدنيا
لبسوا النار. لبسوا النار قد طاعت لهم ثياب من نار. لبس الجنة لباسهم فيها حرير. يا جماعة يا جماعة احنا عايزين نفوق هم درجات عند الله. هم درجات كل حاجة في الاخرة درجات. انت عايزة انهي درجة؟ انت عايز انهي درجة؟ انت عايز تتعامل انهي معاملة؟ حب ربنا درجات. التضحية درجات. الفدائية درجات. الحماس لنصرة الدين درجات
السخونية في الدين والالتزام والبطولة درجات. اليهود ربنا قال لهم ادبحوا بقرة ما رضوش. سيدنا ابراهيم ربنا قال له ادبح ابنك. حط السكينة على رقبته درجات يا جماعة. درجات النبي عليه الصلاة والسلام كان قاعد والقعدة بتاعة النبي مليانة ناس. جه تلاتة. واحد بص كده القعدة دي زحمة والدنيا حر وهقر في نفسي استغفر الله العزيم. يعني يعني استغفر الله العزيم. انا
نفسي ليه ؟ لأ انا هامشي عشان ايه ؟ عشان الحر طبعا والعرق. والنبي عليه الصلاة والسلام حبيب قلوبنا هي موجودة باجله في اي وقت. ومشي. التاني قال انا عايز اقعد. اقعد في اي مكان
خلاص اقعد في الاخر اقعد في الاول مش فارقة. المهم ان انا وسط صحبة الايمان. التالت لأ. انا عايز ابقى في الصف الاول. انا عايز ابقى اقرب واحد للنبي عليه الصلاة والسلام. قعد يدور لغاية لقى مكان قريب من
النبي عليه الصلاة والسلام وهو قاعد فيه. النبي ما عدهاش. قال لهم الا ادلكم على خبر الثلاثة؟ اما الاول فاعرض. فاعرض الله عنه ما رضاش يسمع. عايز دي انت كاواي. عايز دين على
مزاجه. عايزين ما حدش يقول له فيه سب اللي انت بتعصي به. وسب الحاجات اللي بتعطلك عن ربنا. عايز دين على هواه فاعرض الله عنه. واما الثاني فاستحيا فاستحيا الله
ده ده خدوا بالكم يا جماعة التلاتة دول. كل واحد مننا واحد من التلاتة دول. التاني اللي هو عايز يبقى موجود في الدين بس مش مهم بقى سابق مش سابق مجتهد. عادي المهم اني موجود
التالت اللي انا عايز ابقى من الصف الاول. انا عايز ابقى من الصف الاول في الدين ما حدش يعطلني عن الصف الاول ابدا. يا شباب يا شباب من تقرب الي شبرا تقربت منه ذراعا
ومن تقرب الي ذراعا ربنا ما بيعاملش اللي بيقدم شبر زي اللي بيقدم صراع. ربنا ما بيعاملش اللي قدم خطوة واحدة زي اللي قدم لربنا اكتر. زي اللي اتاني امشي زي اللي جه لربنا وما فيش حاجة عطلته عن ربنا. ربنا ما بيعاملش ده زي ده ابدا. اوعى اوعى يبقى جواك لسة زرة طاقة وما تديهاش لربنا. اوعي يبقى عندك لسة سانية في
عمرك ما تديهوش لربنا. اوعى يبقى لسة عندك مليم في مالك وما تديهوش لربنا. اوعوا يا جماعة ادو لربنا كل حاجة. عايزين نبقى مليارديرات من مليارديرات الاخرة. لما تيجي في الجنة
تمشي كده واحد يقول شايف فلان يا عم ده ملط مليونير يا عم. ده عنده قصر في كل حتة في الجنة وفي كل نوع من انواع الجنة وفي كل درجة من درجات الجنة
يبقى مليار دولار يا شباب ما تضيعش وقت يا شباب. يا شباب ده انا لو قاعد معكم الوقتي في محاضرة بنتكلم عن الدنيا ودرجات الدنيا هتخرجوا هنقتل نفسنا. عشان نشتغل ونجيب فلوس ونبقى
اعلى درجة يبقى على فين يا شباب؟ على الدين على الدين نجيب اعلى اعلى حسنات ما نضيعش لحزة. يا شباب ده الرسول عليه الصلاة والسلام صح عنه انه قال ليس يتحسر اهل الجنة على شيء الا على ساعة مرت لم يذكروا الله تعالى فيها. مش بيندموا على المعصية بيندموا على الغفلة
الساعة اللي عدت من غير طاعة. وحديس تاني صح عن رسول الله صلى الله عليه وسلم. انه روي عنه انه قال عليه الصلاة والسلام. ليس ما ما من ساعة تمر على
ابن ادم لا يذكر الله تعالى فيها الا حسر عليها يوم القيامة. يعني فيه ندم في الجنة وندم في يوم القيامة؟ اه على الطاعة. لما تشوف الدرجات الاعلى يا جماعة عايزين نبقى مليارديرات. عايزين نطلع على وش الدنيا بقى. عايزين نفوز بقى. عايزين نطلع بقى. عايزين نبقى اعلى درجة. هم درجات عند الله. درجات على الميزان
افتكر دايما نهائي ومصر بتلعب فيه النهائي والبلانتيات عشان تعرف الميزان زرة منه يبقى شكلها ايه. هم درجات على الصراط. يا ترى هنبقى اي درجة هم وجات ساعة الموت يا ترى نزعات غارقة ولا راشيطة ناشطة؟ هم درجات في الجنة استقبال الملوك العظماء ولا اللي بعد كده ؟ هم درجات ما بين الجنة والنار. هم درجات
عند الله كلها درجات. افرشي قبرك من الان. اجعلي من قبرك الجنة. اجعلي من قبرك قصر. افرشوا قبوركم دلوقتي. كل عمل صالح بتعملوه انتم بتفرشوا قبوركم تروحوا تلاقوها جنة روضة عظيمة. اوعوا تتخدعوا بالستاير اللي على جنب الطريق. ستارة ملونة بمبي والشيطان كاتب عليها الحب الجميل وهي وراها الزنا والعياز بالله
وستارة فوشيا جميلة كده كروهات. وكاتب عليها حرية الرأي والفكر. وهي وراها الكفر والعلمانية والعياذ بالله. وستارة كاتب عليها والارباح ارباح وهي الربا واللعنة والكفر والحرب من الله ورسوله والعياذ بالله. اوعوا يا جماعة تبصوا للستاير اللي على جانبي الطريق اجتهد
اوعى تبص ما عدتش تبصوا بقى خلاص يا شباب. انطلق واحنا بقى لنا وجهة. احنا دلوقتي عايزين نطلع من الاوائل. احنا دلوقتي عايزين نطلع من اوائل الدفعة اوائل العالم. اوائل الجنة بازن الله. يلا
يا شباب. يلا يا رجالة يلا يا جماعة مش عايزين نضيع وقت ابدا. ابدا. احد الشباب كان رأى لاحد الاخوة الدعاة رؤيا بيقول له انا شفت ان انا يوم القيامة وكأن انا طاير على جناح
حاجة مش عارف هي ايه طيارة جناح طائرة مشروع ايه. وكأنها رايح فين ؟ قالوا له انت رايح للنبي عليه الصلاة والسلام. فبيقول للاخ الداعية ده بيقول له كأني مطار زي ما
كده طيارات رايحة ايه لمقامات الجنة المختلفة. بيقولوا كانها كانه مطار فا سبحان الله العزيم. بيقول له بيقول للداعية يعني اللي بيحكي له الرؤيا. بيقول له كنت انت قيس هزا المطار. فالداعية يعني ايه ربنا يبارك فيه. احد الاخوة اللي ربنا يبارك فيهم وينفع بهم يا رب. يعني القضية يا جماعة ايه؟ القضية ان الجنة درجات. الجنة مطار مطار يا جماعة. يوم القيامة ده مطار
هتطير على انهي درجة من درجات الجنة؟ والعياز بالله ولا على انهي درجة؟ هم درجات عند الله. عايزين يا شباب نجتهد ونجيب اخرنا في طاعة ربنا ونوصل الليل بالنهار في
طاعة ربنا يا رب قلوبنا تتملى طموح للدين وامل في الدين. وامل للدين وعشم في المقامات العليا في الجنة. اللهم انا نسألك الفردوس الاعلى يا رب يا رب يا شباب يا شباب ده الفارق ما بين الفردوس الاعلى وباقي مقامات الجنة زي الفارق ما بين مقام محمد بن عبدالله عليه الصلاة والسلام وعوام الناس. تضيعوا النعيم
ده ليه ؟ ادعوا معي. اللهم انا نسألك الفردوس الاعلى. اللهم انا نسألك الفردوس الاعلى. اللهم انا نسألك الفردوس الاعلى اللهم ازل عنا سكرات الموت. اللهم يا رب اللهم خذ بنواصينا اليك. اخذ الكرام عليك. اللهم طهر قلوبنا يا رب
واعظم تطهير. اللهم لا تجعل في قلوبنا الا تجعل همنا الا رضاك. ولا تجعل الا رضاك. ولا تجعل رغبتنا الا اليك ولا تجعل رغبتنا الا اليك ، ولا تجعل توكلنا الا عليك. واملأ قلوبنا حبا لك ويقينا بك، وثقة
وتوكلا عليك وانابة واخباتا لك. واملأ قلوبنا بما ملأت به قلوب عبادك السابقين. وارزقنا صحبة النبي في اعلى جنات النعيم برحمتك يا ارحم الراحمين. سبحانك اللهم وبحمدك اشهد ان لا اله الا انت. استغفرك واتوب اليك. وجزاكم الله خيرا. يلا